Af hverju ættum við ekki að geta unnið Þýskaland? spyr Ari Freyr Skúlason, landsliðsmaður í fótbolta. Íslenska liðið hóf af alvöru undirbúning sinn fyrir fyrsta leikinn í undankeppni HM 2022 í gær og mætir Þýskalandi á fimmtudag.
Framundan eru þrír leikir hjá íslenska liðinu á næstu 10 dögum. Sá fyrsti er gegn Þjóðverjum á þeirra heimavelli á fimmtudag.
Segir Ari Freyr sem hefur tekið þátt í öllum ævintýrum íslenska liðsins á undanförnum árum. Guðlaugur Victor Pálsson er hins vegar nýrri í liðinu, þrátt fyrir að verða þrítugur í næsta mánuði. Hann varð stór hluti af liðinu í tíð síðasta þjálfara, Svíans Eriks Hamrens, og segist berjast hart fyrir sínum tækifærum.
Það er ekki bara A-landsliðið sem stendur í ströngu því 21-árs lið karla hefur leik í úrslitakeppni Evrópumótsins á fimmtudag þegar liðið mætir Rússlandi í Györ í Ungverjalandi. Þetta er aðeins í annað sinn sem 21-árs liðið kemst í lokakeppnina og ætla leikmenn að nýta færið vel.
Keflavík vann sjötta leik sinn í röð í úrvalsdeild karla í körfubolta í gærkvöldi og gerðu það með stæl. Keflavík var óstöðvandi sóknarlega gegn grönnum sínum frá Grindavík og unnu með 115 stigum gegn 82. Grunnurinn var lagður snemma því staðan var 39-7 eftir fyrsta leikhluta. Keflavík hefur ekki tapað síðan 12. janúar þegar Valsmenn náðu að leggja þá. Keflavík er með 6 stiga forskot í efsta sæti og næst kemur lið Þórs frá Þorlákshöfn sem vann ÍR í gærkvöldi, 105-98.
Fram og Stjarnan unnu leiki sína í úrvalsdeild karla í handbolta í gærkvöldi. Fram vann stigalaust botnlið ÍR 29-23 og Stjarnan lagði KA fyrir norðan, 32-27. Bæði lið eru með 16 stig eftir 15 leiki eins og Selfoss í sætum 6-8. KA er sæti neðar með 15 stig.
Ari Freyr Skúlason segir að íslenska karlalandsliðið í fótbolta geti vel strítt stórliði á borð við Þýskaland. Liðin mætast í fyrsta leiknum í undankeppni HM 2022 á fimmtudag.